केरल में संघ भाजपा कार्यकर्ताओं पर हो रहे हमले के खिलाफ धरना आज
मेदिनीनगर | केरलमें माकपा द्वारा आतंक फैलाने का एक लंबा दर्दनाक इतिहास रहा है। लेकिन विधान सभा के गत चुनावों के बाद एलडीएफ सरकार के सत्ता में आने के बाद यह हिंसा और बढ़ गई है। ये बातें राष्ट्रीय स्वयं सेवक संघ के जिला विभाग कार्यवाह आरके सिंह ने कही। उन्होंने कहा कि पालघाट जिले के कन्जिकोड़े इलाके में आरएसएस और भाजपा कार्यकर्ताओं के मकानों पर हमले हो रहे हैं। हाल के हमलों में आरएसएस भाजपा के 10 कार्यकर्ताओं को जान गंवानी पड़ी है जिसमें एक महिला कार्यकर्ता भी शामिल है। इसके अतिरिक्त कई कार्यकर्ता गंभीर रूप से घायल हुए हैं। वास्तव में इन हमलों में अधिकतर अत्यंत निर्धन परिवार, मजदूर, अनुसूचित जाति और ओबीसी वर्ग के लोग हिंसा का शिकार बन रहे हैं। केरल के मुख्यमंत्री जिनके पास गृह मंत्रालय का पदभार भी है, कोई सकारात्मक रुख नहीं अपना रहे हैं।
आरके सिंह ने कहा कि केरल सरकार के इस उदासीन रवैये के विरोध में जनाधिकार समिति झारखंड के बैनर तले कल गुरुवार को छहमुहान चौक पर आरएसएस भाजपा के कार्यकर्ता धरना पर बैठेंगे। धरना में आम लोगों को भी अपनी भागीदारी निभाने की अपील की गई है।
hin_Deva hin_Deva hin_Deva